b"\n_START_ARTICLE_\nEsgl\xc3\xa9sia de Sant Feliu de Pallerols\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici religi\xc3\xb3s de grans dimensions. Destaquen per la seva grand\xc3\xa0ria dos cossos: el campanar i la nau principal._NEWLINE_El campanar es constru\xc3\xad en diferents anys successius, com queda reflectit en les dates, que comencen l'any 1604 a la base del campanar i van pujant amb l'al\xc3\xa7ada._NEWLINE_La nau principal t\xc3\xa9 8 grans arcades als laterals, una de les quals d\xc3\xb3na pas i conforma una capella lateral cupulada. Els dos \xc3\xbaltims arcs conformen un cor._NEWLINE_Destaca un p\xc3\xbalpit de fusta i una imatge d'alabastre de la Mare de d\xc3\xa9u de Gr\xc3\xa0cia, si b\xc3\xa9 la de Sant Feliu, que es trobava damunt l'entrada, va ser robada.\n_START_SECTION_\nHist\xc3\xb2ria\n_START_PARAGRAPH_\nEl 1184 s'esmenten diversos masos del terme parroquial de Sant Feliu de Pallerols que van ser donats per Dol\xc3\xa7a, senyora del castell i del terme d'Hostoles a la seva filla Ermessenda. Del 1187 \xc3\xa9s una sent\xc3\xa8ncia arbitral sobre b\xc3\xa9ns situats en aquesta parr\xc3\xb2quia entre l'abat del monestir d'Amer i Mir\xc3\xb3, senyor del castell d'Hostoles. El segle XIV, el monestir d'Amer encara posse\xc3\xafa b\xc3\xa9ns a la parr\xc3\xb2quia de Sant Feliu._NEWLINE_L'esgl\xc3\xa9sia parroquial fou edificada de nou durant el segle XVII."